Religija u Češkoj
<s>Religija u Češkoj bila je dugo vremena obilježena vladavinom kršćanstva sve do prve polovice 20. stoljeća; od tada je konstantno opadala te je danas Češka jedna od najmanje religioznih država u svijetu.</s>

<s>Česi su često kroz povijest karakterizirani kao "tolerantni i ravnodušni prema religiji".</s><s>Prema popisu stanovništva iz 2011., 34,2% stanovništva je izjavilo da su nereligiozni, 10,3% da su katolici a 10,2% je slijedilo druge vrste religija.</s><s>Čak 45,2% stanovništva nije se izjasnilo po pitanju religije.</s><s>Od 1991. do 2001. pa sve do 2011. privrženost katoličanstvu je išlo od 39,0% do 26,8% da bi na kraju spalo na svega 10,3% čeških građana.</s>

<s>Prema anketi Eurobarometra 2010., 16% čeških građana izjavilo je da "vjeruju da postoji Bog" (najmanja rata od svih zemalja članica EU-a), dok je 44% odgovorilo da "vjeruju da postoji neka vrsta duha ili životne sile" dok je  37% izjavilo da "ne vjeruju niti u bilo kakav duh, Boga ili životnu silu".</s>

<s>Eurobarometar je utvrdio i da su agnostici najveća skupina u Češkoj i čine 39% građana.</s><s>Kršćani čine 34% građana: na katolike otpada 29% ispitanika, dok protestanti čine 2% a drugi kršćani 3%.</s><s>Ateisti čine 20% ispitanika, a neopredijeljeni 6%.</s>

<s>Kršćanstvo je dugo vremena bila dominantna religija u državi i Česi su velikom većinom bili kršćani sve do 19. stoljeća.</s><s>Poput i drugih slavena, i Česi su prvotno bili pogani, da bi prešli na kršćanstvo između 8. i 10. stoljeća.</s><s>Borživoj I, kojega su krstili Ćiril i Metod, bio je prvi vladar Bohemije koji se službeno prihvatio kršćanstvo kao državnu religiju.</s>

<s>Kršćanstvo je, poput i većine drugih religija, bilo potisnuto tijekom komunističke vladavine u sovjetskom bloku u 20. stoljeću.</s><s>Međutim, nakon kraha komunizma između 1989. i 1991., u većini zemalja istočne Europe je došlo do povratka kršćanstva, izuzev Češke u kojoj je religija nastavila padati.</s><s>Prema posljednjem popisu iz 2011., tek se 13,9% čeških građana izjasnilo pripadnicima određene religije, dok je čak 79,4% bilo ili nereligiozno ili neopredijeljeno.</s>

<s>2009. papa Benedikt XVI posjetio je Češku kako bi pozvao na povratak religiji i "borbu protiv ateističke ideologije".</s><s>Međutim, za razliku od drugih država u kojima je dočekan hvalospjevima gomile i transparentima, papu su u Pragu dočekale gotovo prazne ulice.</s><s>Zamjenik urednika novina Lidove Noviny, Jaroslav Plasl, je izjavio: "Ako je papa htio započeti religioznu obnovu u Europi, nije mogao izabrati gore mjesto od Češke, gdje nitko ne vjeruje u ništa."</s>

<s>Reference</s>

<s>Eksterni linkovi</s>

<s></s>

<s>Češka kultura
Češka
Češka</s>

